फाटल्या बिरेस्तारा सांजे 6 वरांचे हो प्रकार घडलो. जीए 03 झेड 8313 ह्या नंबराची खाजगी हुंडार क्रेटा ही गाडी घेवन देशी पर्यटक वागातोर हांगा आशिल्ले. बागातोर हॅलिपॅडावयल्यान ते दर्या देगेर आयले आनी मज म्हणून दर्या देगेर गाडयेन फिरपाक लागले. कांय वेळान दर्याक भरती आय़िल्ल्यान दयाळ हाका खंयच्यान गाडी व्हरची हाचो अदमास आयलो ना आनी ती सुमार शंबर मीटर वचून उदकांक लागून दिसनाशिल्ल्या खडपांनी गेली.
 हो प्रकार लायफगार्डांकचे आनी थळाव्या लोकांचे नदरेक पडटकूच तांणी गाडयेंतल्या पर्यटकांक भायर काडलें. हणतूण पुलिसांक खबर कळटकूच तांणी सुकते वेळार थळाव्या लोकांचे मजतीन गाडी ओडून देगेर हाडली. पुलिसांनी दर्या देगेर गाडी चलयल्ले खातीर तशेंच पर्यटकांच्या जिवाक धोको तयार करपाच्या गुन्यांवा खाला ललित कुमार दयाळ हाका अटक केली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 